شەفەق نیوز/ سەرچەوەیگ ئەمنی لە پارێزگای میسان، ئمڕوو سێشەممە، خەوەردا لە کوشیان گەنجیگ لەناو مرافەیگ وەگەرد یەکیگ لە کەسوکارەیلی.
سەرچەوەگە ئەرا ئاژانس شەفەق نیوز وت: گەنجیگ لەناو تەمەن بیس ساڵان، وە چەن دەسە چەقوویگ لەناو مرافەیگ وەرد ئاموزاگەی نزیک ماڵەگەی لە ناوچەی حەی وحدە لەناوڕاس شار عمارە کوشیا.
سەرچەوەگە وتیش: هووکار مرافەگە لەوەر تەڵاقداین خوەشک قوربانیەگە لەلایەن ئاموزاگەی بویە.
هەمیش لە میسان،  چەکدارەیلیگ پەلامار دوکانیگ ئاڵشتکردن پویل لەناو بازاڕ گەورەی عمارە ناوڕاس پارێزگای میسان دان.
سەرچەوەگە وتیش: خاوەن دوکانەگەیش تەقە لە چەکدارەیل کرد ک بویە تەقەکردنیگ لەناو بازاڕەگە، ورخیگ خستە ناو مەردمەگە، وهیمان ئاشکرای قوربانیەلیگ لەی رویداوە نەکریاگە.
